અકસ્માતનો ભોગ બનેલા વ્યક્તિને કોઈપણ ખાનગી હોસ્પિટલ, જિલ્લા-તાલુકા હોસ્પિટલો, મેડિકલ કોલેજ-હોસ્પિટલો અથવા કોઈપણ અન્ય જાહેર કે ખાનગી હોસ્પિટલોમાં આ સેવાઓ પૂરી પાડવામાં આવશે. અકસ્માતગ્રસ્ત દર્દીઓએ પ્રાથમિક સારવાર પેટે કોઈ નાણાં ચૂકવવાના રહેશે નહીં. ખાનગી હોસ્પિટલોએ પ્રથમ 48 કલાકની સારવાર પેટે દર્દી પાસેથી કોઈ નાણાં લેવાના રહેશે નહીં. ખાનીગ હોસ્પિટલોએ કરેલી સારવારનું બિલ સબંધિત જિલ્લાના મુખ્ય જિલ્લા તબીબ અધિકારી કે તબીબ અધિક્ષકને રજૂ કરવાનું રહેશે, તેમજ ખાનગી હોસ્પિટલને બિલની 50 હજાર સુધીની રકમ મળવાપાત્ર થશે.